GUÈRRA-E-PATZ-IV-WEB	Encara que Pierre, Natasha, Nikolai, era comdessa Maria e Denisov auien causes entà condar-se que non podien parlar dauant dera comdessa; non pr‟amor que l‟amaguèssen arren senon pr‟amor que se tractaue d‟ahèrs qu‟era non n‟ère ath pas e, se començauen a parlar ena sua preséncia, les aurie calut respóner a preguntes que non hègen ath cas, repetir causes ja plan sabudes sus quauquarrés que s‟auie mòrt o sus quauque aute que s‟auie maridat, causes totes qu‟era comdessa auie entenut abantes e qu‟ère incapabla de rebrembar.